Egy tévéinterjúban elmondta: már 2014-ben sem ragaszkodott a jelöléséért.

Az ATV Heti napló című műsorára hivatkozva azt írja az Index, hogy Tarlós azt mondta: már 2014-ben sem kapaszkodott ezért a pozícióért, illetve hogy

most pillanatnyilag nincs olyan elhatározásom, hogy olyan nagyon pályázni akarnék, még kevésbé kilincselnék vagy pedáloznék ezért.

Úgy fogalmazott, ha valaki most azt kérdezné tőle, merjen-e jelentős tétekbe fogadni arra, hogy harmadszor is indul ezért a pozícióért, annak azt javasolná: ne tegyen túl sok pénzt erre.

Hasonló nyilatkozatot egyébként már többször tett a főpolgármester, viszont egy hónapja éppen az egyik utódjelöltként emlegetett fideszes Kocsis Máté nyilatkozott úgy, hogy támogatja Tarlós újrázását, és több fideszes kerületi polgármester is Tarlóst méltatta.

Tarlós 1990-től 2006-ig Óbuda polgármestere volt, 2010-ben lett Budapest főpolgármestere.